**Tárgy:** A 2024. június 9. napjára kitűzött helyi önkormányzati képviselő- és polgármester-választáson az egyéni listás képviselőjelöltekre vonatkozó szavazólap adattartalmának ellenőrzése és jóváhagyása

**13/2024. (V. 14.) számú HVB határozat**

A Tekenyei Helyi Választási Bizottság a választási eljárásról szóló 2013. évi XXXVI. törvény (a továbbiakban: Ve.) 162. § (1) bekezdése alapján a helyi önkormányzati képviselők és polgármesterek 2024. évi választásán **a tekenyei egyéni listás képviselőjelöltek szavazólapjának adattartalmát leellenőrizte, a mellékelt MINTA szavazólap szerint jóváhagyja, „NYOMTATHATÓ” jelzéssel és hitelesítéssel látja el.**

A választási bizottságnak a szavazólap adattartalmának jóváhagyásával kapcsolatos határozata ellen a Ve. 240. § (1) bekezdése alapján nincs helye fellebbezésnek. A határozat elleni bírósági felülvizsgálati kérelmet a Kúriához lehet benyújtani a Tekenyei Helyi Választási Bizottságnál személyesen, levélben vagy elektronikus levélben előterjesztve úgy, hogy az a határozat meghozatalát követő napon - legkésőbb 2024. május 17-én 16.00 óráig - megérkezzen. A határidő jogvesztő. A Kúria a bírósági felülvizsgálati kérelemről legkésőbb a felterjesztését követő napon dönt.

A bírósági felülvizsgálati kérelmet személyesen vagy levélben (8790 Zalaszentgrót, Dózsa Gy. u. 1.), illetőleg olyan elektronikus dokumentumként (e-mail: jegyzo@zalaszentgrot.hu, titkarsag@zalaszentgrot.hu) lehet benyújtani, amelyet a kérelem benyújtójának jogi képviselője vagy a jogi szakvizsgával rendelkező személy saját ügyében a minősített elektronikus aláírásával látott el. Ha a bírósági felülvizsgálat iránti kérelem elektronikus dokumentumként kerül benyújtásra, annak mellékleteit a kérelmező oldalhű másolatban elektronikus okirati formába alakítja.

Bírósági felülvizsgálati kérelmet az ügyben érintett természetes személy, jogi személy vagy jogi személyiség nélküli szervezet nyújthat be. Nem nyújthat be bírósági felülvizsgálati kérelmet a Tekenyei Helyi Választási Bizottság és annak tagja.

A bírósági felülvizsgálati kérelemnek tartalmaznia kell a kérelemnek a Ve. 223. § (3) bekezdése szerinti alapját, a kérelem benyújtójának nevét, lakcímét (székhelyét); a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A bírósági felülvizsgálati kérelem tartalmazhatja benyújtójának elektronikus levélcímét, vagy postai értesítési címét.

A bírósági felülvizsgálati eljárásban az ügyvédi képviselet kötelező. A jogi szakvizsgával rendelkező személy - a szakvizsga-bizonyítvány egyszerű másolatának csatolásával - saját ügyében ügyvédi képviselet nélkül is eljárhat.

A bírósági felülvizsgálati kérelemben új tények és bizonyítékok is felhozhatók.

**INDOKOLÁS**

A Ve. 162. § (1) bekezdése alapján a szavazólap adattartalmát a választási bizottság hagyja jóvá azt követően, hogy valamennyi bejelentett jelölt nyilvántartásba-vétele tárgyában határozatot hozott.

A Ve. 162. § (2) bekezdése alapján, ha a szavazólap adattartalmának jóváhagyását követően - jogorvoslati döntés vagy a nyilvántartásból való törlés következtében - megváltozik a szavazólap adattartalma, a választási bizottság újabb jóváhagyására nincs szükség, a választási iroda gondoskodik a változások átvezetéséről a szavazólapon, és erről tájékoztatja a jelölő szervezeteket és a független jelölteket.

Az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. évi általános választásán a választási irodák hatáskörébe tartozó feladatok végrehajtásának részletes szabályairól, a választási eredmény országosan összesített adatai körének megállapításáról, a fővárosi és vármegyei kormányhivatal választásokkal összefüggő informatikai feladatai ellátásának részletes szabályairól, valamint a közös eljárásban használandó nyomtatványokról szóló 2/2024. ( III.11.) IM rendelet (a továbbiakban: 2/2024. (III. 11.) IM rendelet) 7. § (2) bekezdés n) pontja alapján a helyi választási iroda - a [Ve.](http://www.opten.hu/loadpage.php?dest=OISZ&twhich=225672#sid256)-ben foglalt feladatain túl - előterjeszti a helyi választási bizottság részére az egyéni listás szavazólap tervezetét annak adattartalma jóváhagyása céljából.

A Ve. 156. § (1) bekezdése alapján az egyéni szavazólap alap-adattartalmát az 5. melléklet állapítja meg. A Tekenyei Helyi Választási Bizottság a Zalaszentgróti Helyi Választási Iroda által előterjesztett szavazólap tervezete alapján megállapította, hogy a helyi önkormányzati képviselők és polgármesterek 2024. évi választásán a tekenyei egyéni listás képviselőjelöltek szavazólapjának adattartalma a Ve. 5. mellékletében meghatározott elemeknek megfelel. Az adatok a nyilvántartásba vett egyéni listás képviselőjelöltek, valamint a jelölő szervetek által a bejelentéskor közölt adatokkal egyezően, helyesen szerepelnek.

A fentiek alapján a Tekenyei Helyi Választási Bizottság a szavazólap adattartalmát a határozat mellékletével megegyező tartalommal egyhangúlag jóváhagyta.

A Ve. 44. § (1) bekezdése szerint a választási bizottság az ügy érdemében határozatot hoz.

A határozat a Ve. 156-159. §-ain, valamint a 162. §-án, a 2/2024. (III. 11.) IM rendelet 7. § (2) bekezdés n) pontján, a jogorvoslati lehetőségről való tájékoztatás a Ve. 10. § (3) bekezdésén, a 222-225. §-ain, valamint a 239-240. §-ain és az illetékekről szóló 1990. évi XCIII. törvény 62. § (1) bekezdés [s) pont](http://www.opten.hu/loadpage.php?dest=OISZ&twhich=1984#sid675072)ján alapul.

Zalaszentgrót, 2024. május 14.

|  |  |
| --- | --- |
|  | Horváth AttilánéHVB elnök |